OpenLLM-France/wikimedia huggingface dataset:
# Alexander Schneider

Alexander Schneider (Vilnius, Lituania, 1908ko urriaren 21a – New York, Ameriketako Estatu Batuak, 1993ko otsailaren 2a) biolin-jotzailea izan zen. Lituaniako judu familia batean jaioa, estatubatuar herritartasuna hartu zuen geroago.

## Bizitza

Musika-ikasketak bere jaioterriko kontserbatorioan hasi zituen. 1926an Frankfurta joan zen, eta han Adolf Rebnerren ikasle izan zen, bertako musika eskolan, eta ondoren, Berlinen Carl Fleschekin lan egin zuen. Frankfurteko Museumsorchesterren biolin-jotzaile bakarlaria izan zen, eta hiri horretako operan ere aritu zen (1922-1933). Ondoren, hainbat lanpostu izan zituen Sarrebruck eta Hanburgon.
1933tik 1944ra bitartean, Budapesteko laukoteko bigarren biolin izan zen. Garai horretan, hainbat bira egin zituen munduan zehar. 1938an laukotea Estatu Batuetara joan zen, eta Schneiderrek bertako hiritartasuna hartu zuen.
Washingtoneko Biltzarreko Liburutegian aritu zen, eta Schneiderrek munduko Stradivarius ospetsuenetako bat jo zuen. 1944an Albeneri Hirukotea sortu zuen, Benar Heifetz eta Erich Itor Kahnekin batera. Bestalde, orkestra-zuzendari gisa hasi zen, eta 1944an Dumbarton Oaks Chamber Music Orchestra sortu zuen. 1952an harizko musika-tresnetarako bere laukotea sortu zuen, Isidore Cohen, K. Tuttle eta Madeline Folleyrekin, eta haiekin Haydnen kuartetoak jo eta grabatu zituen. Ondoren, Jac Gorodetzky hil zenean, Budapesteko laukotera itzuli zen, eta han aritu zen, 1967an desegin zen arte. New Yorken New School Concerts sortu zuen 1956an; Fromm fundazioko ahokulari ere izan zen. Mostly Mozart jaialdiaren sorreran parte hartu zuen, bai eta Israelgo jaialdiarenean ere. 1972an Brandenburg Players ganbera-musikako taldea sortu zuen. 1981ean Europako ganbera-musikako orkestra sortu zuen. Urteen joanean, irakasle gisa aritu zen, batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1385081
* Multimedia: Alexander Schneider / Q1385081
# Alexander Selkirk

Alexander Selkirk (Largo, Fife, Eskozia, 1676 – itsasoa, 1721eko abenduaren 13a) itsasgizona izan zen. 1703an, William Dampierren espedizioan parte hartu zuen, baina Stradling kapitainarekin haserretu, eta Juan Fernandez uhartediko uharte batean (egungo Robinson Crusoen) utzi zuten. Han bizi izan zen, bakardadean, 1709 arte. Daniel Defoe idazlea Selkirken istorioan oinarritu zen Robinson Crusoe eleberria idazteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q223797
* Multimedia: Alexander Selkirk / Q223797
# Alexander Sergeievitx Stroganov

Alexander Sergeievich Stroganov (alfabeto zirilikoan: граф Александр Сергеевич Строганов ; 1733ko urtarrilaren 14a/urtarrilaren 3a – 1811) errusiar baroia, eta Stroganov familiako kide izan zen. Alexandro I.aren Batzorde Pribatuko kide (Негласный комитет) izan zen, baita Barne Ministroaren laguntzaile, luzaroan Arte Akademia Inperialaren presidente, Errusiako Liburutegi Inperialaren zuzendari eta Errusiako Akademiako kide ere.

## Bizitza

Stroganov, Sergei Grigorievitx Stroganow baroiaren semea, 1733ko urtarrilaren 3an jaio zen San Petersburgon. 1752-1757 bitartean, Genevako, Boloniako (artearen altxorrak) eta Parisko (kimika, fisika eta metalurgia) unibertsitateetan ikasi zuen. Parisen, masoi izan zen, eta Voltaire bisitatu zuen
1756an bere aita hil ondoren, Stroganov jauregiaren apainketa amaitu zuen 1760an. 1780an, senatari izan zen. 1783an, Errusiako Akademiako kide bihurtu, eta Hiztegi Akademikoaren editoreetako bat izan zen.
Stroganov lege-kode berria lantzeko batzordeko kide izan zen Katalina Handiaren erregealdian (1762–1796). 1800. urtetik, hil zen arte, Arte Akademia Inperialeko presidente eta Liburutegi Publiko Inperialaren zuzendari izan zen (1800–1811). Liburutegiko bigarren zuzendaria izan zen (Choiseul-Gouffierren ondoren). Estatu Kontseiluko kide ere izan zen.
1801etik aurrera, patronatuko presidente gisa San Petersburgo Kazango katedraleko gainbegirale izan zen.
1805ean, Liburutegi Inperialean ("депо манускриптов") Eskuizkribuen Gordailu berezi bat ezartzea proposatu zion Alexandro I.ari. Peter P. Dubrovskiren bildumatik hartutako eskuizkribuak izan ziren gordailu horren oinarri.
Stroganov, halaber, artista ospetsuen pinturen biltzaile ere izan zen.
1811ko irailaren 27an hil zen, San Petersburgon.

## Erreferentziak

* 1 2 3 4 5 Ландер, Н. Г. Строганов Александр Сергеевич биографическая справка на сайте РНБ (in Russian). Archived Originaletik artxibatua 2013-01-13an. 2010-12-05ean begiratua.
* 1 2 "Строганов Александр Сергеевич" Строганов Александр Сергеевич (in Russian) 2010-12-05ean begiratua. Строганов Александр Сергеевич (errusieraz)

## Irakurketa gehiago

* Кузнецов С. О. Пусть Франция поучит нас "танцовать". Создание Строгоновского дворца в Петербурге и соеобразие придворной культуры XVIII Россери во вопи вопи. СПб., 2003. — 512 c. —ISBN 5-303-00109-1
* Кузнецов С. О. Не хуже Томона. Государственная, меценатская, собирательская деятельность рода Строгоновых в 1771—1817 гг. и формирование имперского облика С.-Петербурга. СПБ.: Нестор, 2006—447 с —ISBN 5-303-00293-4
* Кузнецов С. О. Дворцы и дома Строгоновых. Три века истории.. — М-СПб: Центрполиграф, МиМ-Дельта, 2008. — 319 с. —ISBN 978-5-9524-3471-4
* Susanne Jaeger, Alexander S. Stroganov (1733-1811): Sammler und Mäzen im Russland der Aufklärung, Böhlau Verlag Köln Weimar, 2007
* Кузнецов С. О. Строгоновы. 500 лет рода. Выше только цари. - М-СПб: Центрполиграф, 2012. - 558 с -ISBN 978-5-227-03730-5

## Kanpo estekak

* Строганов Александр Сергеевич (in Russian)
* Кузнецов С. О. Статья «А. С. Строгонов» для журнала «Адреса Петербурга» (in Russian)
* Datuak: Q2618353
* Multimedia: Alexandr Sergeevich Stroganov / Q2618353
# Alexander Rybak

Alexander Igorevich Rybak (errusieraz: Александр Игоревич Рыбак) edo Alyaxandr Iharavich Rybak (bielorrusieraz: Аляксандр Ігаравіч Рыбак) (Minsk, 1986ko maiatzaren 13a) norvegiar egile abeslaria, biolinista, pianista eta aktorea da, Bielorrusian jaioa. 2009an Melodi Grand Prix eta Eurovision Abesti Lehiaketa irabazi zituen "Fairytale" kantarekin. Eurovisionen 387 puntu eskuratu zituen, lehiaketako errekorra 2016an puntuazioa-sistema aldatu zen arte. 2018an bigarrenez irabazi zuen Melodi Gran Prix norvegiarra eta Eurovisionera itzuli zen "That's How You Write a Song" kantarekin, oraingoan 15. postuan sailkatuz.

## Diskografia (Albumak)

* Fairytales (2009)
* No Boundaries (2010)
* Visa vid vindens ängar (2011)
* Christmas Tales (2012)
* Trolle og den magiske fela (2015)

## Kanpo estekak

* Webgune ofiziala (Ingelesez)
* Datuak: Q131259
* Multimedia: Alexander Rybak / Q131259
# Alexander Skene

Alexander Skene (Fyvie, Eskozia, 1837ko ekainaren 17a - Catskill mendiak, New Yorkeko estatua, AEB, 1900eko uztailaren 4a), eskoziar ginekologo bat izan zen. Skeneren guruinaren lehenbiziko deskribapena egin zuen, hortik bere izena izatea.

## Lanak

* Uro-Cystic and Urethral Diseases in Women (New York, 1877)
* Treatise on Diseases of Women, for the Use of Students and Practitioners (1888)
* Datuak: Q2734810
* Multimedia: Alexander Skene / Q2734810
# Alexander Stubb

Cai-Göran Alexander Stubb (Helsinki, 1968ko apirilaren 1a) finlandiar politikaria da. Finlandiako presidentea da 2024tik. Lehen ministroa izan,an zen 2014tik 2015era.
Brujasko Europako Kolegioan ikasi zuen eta London School of Economics-en doktoratu zen. Europako Batasuneko gaietan ikertzaile espezializatu gisa sartu zen politikan, eta Koalizio Nazionaleko Alderdian afiliatu zen. 2004tik 2008ra Europako Parlamentuko kide izan zen. 2008an Kanpo Arazoetako ministro izendatu zuten eta 2011n Finlandiako parlamentuko kide aukeratu zuten. Europako Gaietarako eta Merkataritzako ministroa (2011-2014) eta Finantza ministroa (2015-2016) izan zen.
2014ko ekainetik 2015eko maiatzera bitartean, bost alderdik osatutako koalizio-gobernua zuzendu zuen lehen ministro gisa. 2024ko hauteskundeak irabazi zituen eta martxoaren 1ean karguaren zina egin zuen.
* Datuak: Q503143
* Multimedia: Alexander Stubb / Q503143
# Alexander Rybakov

Alexander Rybakov (1988ko maiatzaren 17a-), errusiako txirrindularia da. Lokomotiv eta Katusha taldeetan izan zen.

## Palmaresa

2008
* 7. Lleidako Itzulian
2009
* Bizkaiko Birako etapa bat
* 3. Salamancako Itzulian eta etapa bat
2011
* 4. Nafarroako Itzulian
2012
* Oleg Duachenko Memoriala
* 5. Adygeya Sari Nagusian
* 5. Sochiko Sari Nagusian
* 8. Camaioreko Sari Nagusian
2013
* Oleg Duachenko Memoriala

## Kanpo estekak

* Alexander Rybakov - ProCyclingStats
* Datuak: Q1575839
* Multimedia: Alexander Rybakov (cyclist) / Q1575839
# Albert Fert

Albert Fert (Carcasona, 1938ko martxoaren 7a) frantziar fisikaria da. Paris-Hegoaldeko Unibertsitateko irakaslea da.
2007an Fisikako Nobel Saria jaso zuen, Peter Grünberg alemaniarrarekin batera, magnetoerresistentzia erraldoiaren inguruan egindako aurkikuntzengatik. Bere ikerketari esker nabarmen handitu ziren disko gogorren edukiera eta aplikazioak.
2020tik UPV/EHUko irakasle eta ikertzailea da. Askoz ere energia gutxiago erabiltzen duten mikroprozesadoreen belaunaldi berri bat lortu nahian ari da.
EHUko ikasturte hasierako hitzaldia eman zuen 2021ean "Two passions: research and teaching" izenburuarekin ("Bi grina: ikerkuntza eta irakaskuntza")
* EHUko hitzaldia (2021-09-15).
* Disko gogorren edukiera hobetzeko lana.

## Sariak eta errekonozimenduak

* Amerikako Fisika Elkartearen Material berrietarako Nazioarteko Saria // American Physical Society International Prize for New Materials (1994)
* Frantziako Fisika Elkarteko Jean Ricard fisika-sari nagusia (1994)
* International Union of Pure and Applied Physics Magnetism Award (1994)
* Hewlett-Packard Europhysics Prize (1997)
* CNRSko Urrezko Domina (2003) Centre National de la Recherche Scientifique
* Fisikako Wolf Prize (2006)
* Japoniako Saria (2007)
* 2004ko Zientzien Akademia Frantseseko kide hautatua
* Fisikako Nobel saria (2007)
* Guy-Lussac Humboldt Saria (2014)

## Erreferentziak

* ↑ Lur entziklopedietatik hartua.
* ↑ «Albert Fert: «Baditut lankidetza-ideiak materia kuantikoaren propietate berriak aurkitzeko»» UPV/EHU (Noiz kontsultatua: 2021-09-15).

## Kanpo estekak

* Datuak: Q153219
* Multimedia: Albert Fert / Q153219
# Albert Heijn

Albert Heijn 1887an Herbehereetako Oostzaan hirian sortutako supermerkatu katea da. Gaur egun herrialde osoan zehar dago hedatua eta Ahold taldearen barnean dago. Enpresak lehen supermerkatua zabaldu zuen Albert Heijnen izena darama.
Ordainketak egiteko "Bonuskaart" izeneko txartela dago, eta produktu desberdinetan deskontuak eskaintzen ditu.

## Denda motak

* Albert Heijn normalak, batetik bostera tamainaren arabera sailkatuta, gaueko bederatziak arte zabaltzen dute.
* AH to go, tren edo autobus geltokiak dauden tokietan egoten dira, eta janari prestatuak edo jateko errazak eskaintzen dituzte. Itxiera ordua goizaldeko ordu batak arte luza daiteke.
* AH XL
* Albert.nl, internet bidezko supermerkatua.

## Kanpo estekak

* (Nederlanderaz) Albert Heijn supermerkatuaren webgunea.
* Datuak: Q1653985
* Multimedia: Albert Heijn / Q1653985
# Albert Goblet d'Alviella

Albert Joseph, Goblet d'Alviella kondea (Tournai, 1790eko maiatzaren 26a – Brusela, 1873ko maiatzaren 5a) belgikar militar eta politikaria izan zen. Belgikako lehen ministroa izan zen 1832tik 1834ra.
Saint-Cyrko eskola militar berezian hezi zen eta Frantziako Armada Inperialeko ingeniarien ofiziala izan zen 1815ean Herbehereetako Errege Armadarekin bat egin zuen arte. 1830eko Belgikako Iraultzan indar iraultzaileekin bat egin zuen eta behin-behineko gobernuak koronel maila eman zion.
1832 eta 1834 artean gobernuburu eta Kanpo Arazoetako ministro izan zen. Politikoki joera liberalekoa izan zen. 1834an armadako inspektore jeneral izendatu zuten eta 1837an teniente jeneral maila eta noblezia titulua jaso zuen.
* Datuak: Q533339
* Multimedia: Albert Goblet / Q533339
# Albert Hyzler

Albert Victor Hyzler (Valleta, 1916ko azaroaren 20a - Malta, 1993ko urriaren 26a) maltar politikaria izan zen.
1947an diputatu hautatu zuten bere aitak zuzendutako Ekintza Demokratikoko Alderdikide gisa. Geroago Alderdi Laboristarekin bat egin zuen eta hauteskunde bakoitzean hautatua izan zen 1976 arte. Ministro izan zen bi alditan, 1955etik 1958ra eta 1971tik 1976ra. Maltako jarduneko presidentea izan zen Anton Buttigiegen agintaldia amaitu zenetik, 1981eko abenduaren 27an, Agatha Barbara hautatu zuten arte, 1982ko otsailaren 15ean.
* Datuak: Q724469
* Multimedia: Albert Hyzler / Q724469
# Albert II.a Monakokoa

Albert II.a Monakokoa (izen osoa frantsesez Albert Alexandre Louis Pierre Grimaldi) Monakoko Printzerriko printzea eta estatu-burua da. Bere trataera Bere Gorentasun Txit Lasaia da. 1958ko martxoaren 14an jaio zen Monakon.
Rainier III.a Monakokoaren eta Grace Kelly aktore estatubatuarraren bigarren semea da, gizonezko bakarra. Monakoko Printze bihurtu zen 2005eko apirilaren 6ean bere aita hil zenean. Aurretik, bere aita gaixorik zegoela, Monakoko Erregeorde titulua izan zuen.
Charlene Wittstock Hegoafrikarrarekin ezkondu zen 2011n eta bi seme-alaba dituzte:
* Gabriella pritzesa, Carladèsko Kontesa
* Jacques, printze oinordeko, Bauxeko Markesa.
Zuhaitz genealogikoa :
Prince Pierre de Polignac
Jazmin Grace Grimaldi
Rainiero III.a Monakokoa
Princess Charlotte, Duchess of Valentinois
Alexandre Grimaldi
Alberto II.a Monakokoa
John B. Kelly
Jacques, Hereditary Prince of Monaco
Grace Kelly
Margaret Majer
Princess Gabriella, Countess of Carladès :

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .

## Kanpo estekak

* Monakoko Gobernuaren webgunea (Frantsesez) (Ingelesez)
* Datuak: Q3910
* Multimedia: Albert II, Prince of Monaco / Q3910
# Albert John Lutuli

Albert John Lutuli (Bulawayotik hurbil, Hego Rhodesia, 1898 – Stanger, KwaZulu-Natal, Hego Afrika, 1967ko uztailaren 21a), Mvumbi zuluerazko izenaz ere ezaguna, Hegoafrikako politikaria izan zen. Zulu herriko buruzagia zen, eta Afrikako Kongresu Nazionaleko (ANC) lehendakari hautatu zuten (1952-1960). Apartheidaren aurka borrokatu zen, baina bortizkeriari uko eginez. Hamaika aldiz atxilotu zuen Hego Afrikako Gobernuak. 1960an, Bakearen Nobel saria jaso zuen. 1967an hil zen, tren batek harrapatuta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q212955
* Multimedia: Albert Lutuli / Q212955
# Adenokartzinoma

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Adenokartzinoma guruin-ehunean sortzen den tumore gaiztoa da. Hau da minbizi-motarik usuena (arnas zuhaitzetik, digestio-hoditik, bularretatik, kolonetik edo prostatatik eratorriak nabarmentzen dira). Hasiera batean, adenoma (guruin-tumore onbera) moduan ager daitezke.

## Erreferentziak

* ↑ Euskalterm: [Onkologia Hiztegia] [2015]

## Kanpo estekak

* Datuak: Q356033
* Multimedia: Adenocarcinomas / Q356033
# Adenodictyna

Adenodictyna Araneomorphae armiarma generoa da, Dictynidae familiakoa. Taxon monotipiko Adenodictynaren generoaren espezie bakarra da. Amami Ōshiman aurki daiteke, Japoniako Ryukyu uharteetan.

## Erreferentziak

* ↑ Platnick, 2011: The world spider catalog 12.0 (American Museum of Natural History).

## Bibliografia

* Ono, 2008: Five new spiders of the families Dictynidae, Cybaeidae, Coelotidae and Ctenidae (Arachnida, Araneae) from Japan. Bulletin of the National Museum of Nature and Science. Series A, Zoology, 34 liburuki, 3.zk., 157-171 or. (testu osoa).

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q20738273
* Espezieak: Adenodictyna
# Adenohipofisi

Adenohipofisia hipofisiaren aurreko zatia edo zati glandularra da, atzeko zatiari (neurohipofisiari) kontrajarrita. Bertan gordetzen dira zenbait hormona tropiko (tirotropina, gonadotropina, adrenokortikotropina, etab.). Zirkulazio orokorrean sortutako egoera bereziek bulkada jakin batzuk sortzen dituzte, eta bulkada horiek hipotalamo-hipofisi loturaren bidez, aipatu hormonen jariatzea eragiten dute.
Hiposekrezioak nanismoa eragiten du. Bere hormonetako baten hipersekrezioa, STH (hazkunde-hormona), haurren erraldoitasunaren eta helduen akromegaliaren erantzulea da.

## Erreferentziak

* ↑ Euskalterm: [Albaitaritza Hiztegia] [2020]
* ↑ Euskalterm: [Hiztegi Terminologikoa] [2007]

## Kanpo estekak

* Datuak: Q356002
# Adenoma

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Adenoma epitelio-tumore onbera da, guruin exokrinoetan edota guruin endokrinoetan sortzen dena eta haien itxura hartzen duena. Adenomak onberak diren arren, denborarekin eraldatu eta gaizto bihur daitezke. Kasu honetan adenokartzinomak deitzen dira.

## Erreferentziak

* ↑ Euskalterm: [Nefrourologia Hiztegia] [2016]
* ↑ Euskalterm: [Onkologia Hiztegia] [2015]

## Kanpo estekak

* Datuak: Q272741
* Multimedia: Adenomas / Q272741
# Adenocarpus complicatus

Adenocarpus complicatus fabazeoen familiako landare espeziea da.
Zuhaixka edo mulu arantzagabea da, altueran 2 metro edo gehiagokoa izan daitekeena, nahiz eta gehienetan txikiagoa den. Adar ugari ditu, dibergenteak, luzeak eta zaluak; adarrak txandakatuta eta luzetara ildaskatuta antolatzen dira. Hosto trifoliolatuak eta txortendunak, lantzeolatuak edo obolantzeolatuak, beheko aldean ile zetatsuz estaliak eta goiko aldean ilegabeak edo ile gutxirekin. Leka luzanga dute, barnean 3-6 hazi dituena.
Maiatzetik abuztura loratzen da. Lorea horia da.
Sastrakadi, baso-mendel, ezponda eta, oro har, karerik gabeko leku irekietan bizi da.
Mediterraneo bueltan bizi den espeziea da, besteak beste Aljerian eta Marokon. Frantzia hegoaldean eta Iberiar penintsulan ere bizi da, batez ere lur silizeoa daukaten eremuetan. Euskal Herrian ez da ohikoegia, baina Deba ibarrean agertzen da han-hemen, normalean ez dentsitate altuegietan, bere banaketa Gasteizeraino hedatuz.

## Kanpo estekak

* Datuak: Q2824305
* Multimedia: Adenocarpus complicatus / Q2824305
* Espezieak: Adenocarpus complicatus
# Alright (Supergrass taldearen abestia)

Alright (euskaraz Ederki) Supergrass talde ingelesak 1995an I Should Coco diskoaren barnean kaleratu zuen abestia da.

## Kanpo estekak

* Supergrass taldeko Alright abestiaren bideoklipa ikusgai eta entzungai (Ingelesez)
# Alquilados

Alquilados Euskal Telebistarako sortutako umorezko telesaila da. Kike Santiagok zuzendua, bere kapituluak ETB 2an eman zituzten.
Ez zuen arrakasta handirik izan.

## Sinopsia

Oharra: Atal honek istorio osoa edo amaiera argitzen du.
Aita espetxeratua izan ondoren, bi anai etxeko gelak alokatu behar izango dituzte. Gizon homosexual eta mutil-lagunarekin berriki utzi duen emakume elbarritua izango dituzte alokatuak.

## Pertsonaiak

* Dorleta Urretabizkaia
* Verónika Moral
* Esther Esparza
* Asier Hormaza

## Erreferentziak

* ↑ «ETB apuesta por la producción propia con cinco nuevas series, dos en euskera y tres en castellano» El País 2000/09/07.

## Kanpo estekak

* Datuak: Q29058364
# Alrisha

Alrisha edo Alrischa (α Psc/α Piscium/113 Piscium), Pisces konstelazioan dagoen izar bitar bat da. Bere izena arabierazko الرشآء al-rišā’tik dator eta '(putzuko) soka' esan nahi du. Gure eguzki-sistematik 139 argi-urteko distantziara dago.
Sistema osatzen duten bi izarrak sekuentzia nagusiko izar zuriak dira, gaur egun, elkarrengandik 1,8 arku segunduko distantzia dagoelarik. Izar nagusia, Alrisha A (HD 12447) +4,33ko itxurazko magnitudea du eta A0 espektru motakoa da; bere laguna, Alrisha B (HD 12446), +5,23ko magnitudekoa, A3m espektro motakoa da. Lehenak 9500 kelvineko tenperatura du eta gure eguzkia baino 31 aldiz argitsuagoa da. Bigarrena bere laguna baino 900 kelvin hotzagoa da, eta gure eguzkia baino 12 aldiz argitsuagoa da. Euren hurrenez hurrengo masak 2,3 eta 1,8 eguzki masa dira. Bi izarretako bakar batek ere ez du azkar biratzen, eta, horren ondorio, izar kimikoki bereziak dira. Alrisha A Ap izar bat da, Lurrarena baino 1000 handiz handiagoa den eremu magnetikoa duena. Alrisha B, bere aldetik, lerro metalikodun izar bat da, Am izar bat.
Sistemaren orbita periodoa 700 urte baino gehiagokoa da. Bi izarren arteko bataz besteko distantzia 120 unitate astronomikokoa da, baina orbitaren eszentrikotasunak bien arteko tartea 50 eta 190 unitate astronomiko artean aldatzea eragiten du. Hurbilketarik handiena 2060an gertatuko da. Era berean, izarretakoren bat edo biak izar bitar espektroskopikoak izan daitezke.

## Kanpo estekak

* Datuak: Q14072
# Alqueries (TRAM Alacant)

Alqueries Alacantiko Burdinbide Metropolitarraren geltoki bat da, Dénia udalerrian dagoena.

## Kokapena

TRAM Alacant :

## Erreferentziak

* ↑ «TRAM - Lineak» www.tramalacant.es (Noiz kontsultatua: 2021-01-23).

## Ikus, gainera

* Alacantiko Burdinbide Metropolitarra

## Kanpo estekak

* Datuak: Q16916030
# Alquezar (filma)

Alquézar, retablo de pasión 1965 urtean eginiko filma zen. Nestor Basterretxea eta Fernando Larrukertek egin zuten film hau Frontera Films Irun produkzio-etxeari esker.
Irudiak Huescako probintzian dagoen Alquézarren grabatutakoak ziren. Turismo bultzatzeko asmotan egin bazuten ere, erlijio dokumentala ematen du.

## Erreferentziak

* ↑ cine-vasco.com

## Kanpo estekak

* Datuak: Q12253229
# Alquife

Alquife Espainiako udalerria da, Granadako probintziakoa. 2008an 760 biztanle zituen.

## Ikus, gainera

* Alquifeko meatzeak

## Kanpo estekak

* (Gaztelaniaz) Alquifeko Udala
* Datuak: Q551370
* Multimedia: Alquife / Q551370
# Alquézar

Alquézar (aragoieraz Alquezra) Huescako udalerria da, Somontano de Barbastro eskualdean dagoena. Huescatik 51 kilometro ekialdera dago, eta udalerriaren zati bat Guarako Mendilerroa eta Arroilen Natura Parkearen parte da. 2022an 354 biztanle zituen. Herriaren goialdean Santa María la Mayor kolegiata dago, 1966an monumentu historiko-artistiko izendatua izan zena.

## Erreferentziak

* ↑ Población del Padrón Continuo por Unidad Poblacional a 1 de enero: Alquézar. ine.es (Noiz kontsultatua: 2023-6-14).
* ↑ Colegiata de Alquézar. arteguias.com (Noiz kontsultatua: 2023-6-14).

## Ikus, gainera

* Huescako udalerrien zerrenda

## Kanpo estekak

* (Gaztelaniaz) Udalaren webgune ofiziala, alquézar.es
* Datuak: Q1921204
* Multimedia: Alquézar / Q1921204
# Alresford (Essex)

Alresford (Essex), Ingalaterrako hego-ekialdean dagoen udalerri bat da, Essex konderrian.
2011n 2.009 biztanle zituen.
* Datuak: Q2397236
* Multimedia: Alresford, Essex / Q2397236